**MINISTERUL FINANȚELOR PUBLICE**

Direcţia generală de sinteză a politicilor bugetare

***REFERAT DE APROBARE***

***a proiectului de******ordin pentru modificarea Ordinului nr.1488/3198/2017 pentru aprobarea Normelor metodologice de aplicare a Ordonanţei de urgenţă a Guvernului nr. 52/2017 privind restituirea sumelor reprezentând taxa specială pentru autoturisme și autovehicule, taxa pe poluare pentru autovehicule, taxa pentru emisiile poluante provenite de la autovehicule și timbrul de mediu pentru autovehicule***

Prezentul referat de aprobare este elaborat în conformitate cu prevederile art. 6 alin. (3) și art. 30 alin. (1) lit. c) și alin. (2) din Legea nr. 24/2000 privind normele de tehnică legislativă pentru elaborarea actelor normative, republicată, cu modificările și completările ulterioare, reprezentând instrumentul de prezentare și motivare a ***proiectului de ordin pentru modificarea Ordinului nr.1488/3198/2017 pentru aprobarea Normelor metodologice de aplicare a Ordonanţei de urgenţă a Guvernului nr. 52/2017 privind restituirea sumelor reprezentând taxa specială pentru autoturisme și autovehicule, taxa pe poluare pentru autovehicule, taxa pentru emisiile poluante provenite de la autovehicule și timbrul de mediu pentru autovehicule.***

Prin Ordinul comun al viceprim-ministrului, ministrul mediului și al ministrului finanțelor publice nr.1488/3198/2017, emis în baza prevederilor Ordonanței de urgență a Guvernului nr.52/2017 privind restituirea sumelor reprezentând taxa specială pentru autoturisme și autovehicule, taxa pe poluare pentru autovehicule, taxa pentru emisiile poluante provenite de la autovehicule și timbrul de mediu pentru autovehicule, au fost aprobate Normele metodologice de aplicare a Ordonanţei de urgenţă a Guvernului nr. 52/2017 privind restituirea sumelor reprezentând taxa specială pentru autoturisme și autovehicule, taxa pe poluare pentru autovehicule, taxa pentru emisiile poluante provenite de la autovehicule și timbrul de mediu pentru autovehicule.

Ordonanţa de urgenţă a Guvernului nr. 52/2017 a fost modificată prin Ordonanţa de urgență a Guvernului nr.25/2018 privind modificarea şi completarea unor acte normative, precum şi pentru aprobarea unor măsuri fiscal-bugetare, publicată în Monitorul Oficial al României nr.291 din 30 martie 2018.

Modificarea reglementată constă în eliminarea obligației de a anexa la cererea de restituire a documentului doveditor al plății taxelor auto/timbrului de mediu, precum și a copiilor cărții de identitate a autovehiculului și a certificatului de înmatriculare.

Scopul măsurilor a fost simplificarea procedurilor administrative de restituire a sumelor reprezentând taxa specială pentru autoturisme și autovehicule, taxa pe poluare pentru autovehicule, taxa pentru emisiile poluante provenite de la autovehicule și timbrul de mediu pentru autovehicule.

Modificarea reglementată impune și modificarea Ordinului nr.1488/3198/2017.

Pentru corelarea cu propunerea de modificare introdusă prin ordinul de modificare a modelului de cerere privind restituirea sumelor reprezentând taxa specială pentru autoturisme şi autovehicule, taxa pe poluare pentru autovehicule, taxa pentru emisiile poluante provenite de la autovehicule şi timbrul de mediu pentru autovehicule, au fost modificate subpct.2.1, 2.7 și 2.10 din Anexa nr.1, prin înlocuirea referirilor la ”seria cărții de identitate” cu ”numărul de identificare”.

În conformitate cu prevederile subpct. 3.4 din Anexa 1 Norme metodologice de aplicare a Ordonanţei de urgenţă a Guvernului nr. 52/2017 privind restituirea sumelor reprezentând taxa specială pentru autoturisme și autovehicule, taxa pe poluare pentru autovehicule, taxa pentru emisiile poluante provenite de la autovehicule și timbrul de mediu pentru autovehicule, «restituirea sumelor prevăzute la pct. 1 subpct. 1.1 lit. b) - d) şi a dobânzilor aferente calculate până la data plăţii se fac din bugetul Fondului pentru mediu, din contul de venituri 20.I.16.09.00 "Timbrul de mediu pentru autovehicule", **codificat cu codul de identificare fiscală al contribuabililor**». Totodată, bugetul Fondului pentru mediu este gestionat de Administrația Fondului pentru Mediu prin conturi de venituri bugetare (20.I.clasificație bugetară) și respectiv cheltuieli bugetare (23.I. clasificație bugetară) deschise la Trezoreria statului sector 6. Față de acestea, se propune modificarea corespunzătoare a subpct. 3.4 în sensul înlocuirii în cuprinsul acestuia a sintagmei «**codificat cu codul de identificare fiscală al contribuabililor**» cu sintagma «**codificat cu codul de identificare fiscală al Administrației Fondului pentru mediu**».

De asemenea, ținând cont de faptul că la subpct. 3.4 din Anexa 1 Norme metodologice de aplicare a Ordonanţei de urgenţă a Guvernului nr. 52/2017 privind restituirea sumelor reprezentând taxa specială pentru autoturisme și autovehicule, taxa pe poluare pentru autovehicule, taxa pentru emisiile poluante provenite de la autovehicule și timbrul de mediu pentru autovehicule se prevede faptul că Administrația Fondului pentru mediu dispune plățile respective din contul de venituri 20.I.16.09.00 ”Timbrul de mediu pentru autovehicule”, se propune **abrogarea subpct. 3.6**.

**Față de cele prezentate mai sus** ***a fost elaborat proiectul de ordin pentru modificarea Ordinului nr.1488/3198/2017 aprobarea Normelor metodologice de aplicare a Ordonanţei de urgenţă a Guvernului nr. 52/2017 privind restituirea sumelor reprezentând taxa specială pentru autoturisme și autovehicule, taxa pe poluare pentru autovehicule, taxa pentru emisiile poluante provenite de la autovehicule și timbrul de mediu pentru autovehicule, pe care îl supunem aprobării.***